**OBRAZLOŽENJE**

**1. PRAVNI TEMELJ ZA DONOŠENJE AKTA**

Pravni temelj za donošenje ove Odluke predstavlja odredba članka 289. stavak 7. Zakona o socijalnoj skrbi (Narodne novine RH br.18/22, 46/22, 119/22, 71/23, 156/23), i članka 39. Statuta grada Pula-Pola (Službene novine-Bollettino ufficiale Pula-Pola 7/09, 16/09, 12/11, 1/13, 2/18, 2/20, 4/21 i 5/21-pročišćeni tekst).

**II. OSNOVNA PITANJA KOJA SE UREĐUJU AKTOM**

Predlaže se donošenje Odluke o sufinanciranju smještaja u dom po otpustu iz bolnice.

 Ovom Odlukom propisuje se oblik pomoći iznad standarda u sustavu socijalne skrbi Grada Pula-Pola te uvjeti i postupci za ostvarivanje prava.

 Korisnici prava na sufinanciranje smještaja u dom po otpustu iz bolnice su odrasla i starija osoba, samac ili član kućanstva s prebivalištem na području Grada Pula-Pola koji je ovisan o pomoći i njezi druge osobe temeljem nalaza liječnika, kojoj prema podatcima Hrvatskog zavoda za socijalni rad zakonski obveznici/članovi obitelji/članovi kućanstva nisu u mogućnosti pružiti potrebnu skrb, nema ugovornih obveznika uzdržavanja, nema ugovor o dosmrtnom i doživotnom uzdržavanju, osobe koje postojećim zdravstvenim i socijalnim uslugama u zajednici ne mogu zadovoljiti potrebnu razinu skrbi osobi u kući i nemaju vlastita novčana sredstva za podmirivanje pune cijene usluge smještaja u adekvatnoj ustanovi, te osobe koje po završetku bolničkog liječenja/privremene zdravstvene skrbi nemaju slobodnog mjesta za stalni smještaj u adekvatnoj zdravstvenoj ustanovi ili u ustanovi socijalne skrbi rješenjem nadležnog Područnog ureda Pula, Hrvatskog zavoda za socijalni rad.

Korisnici koji svojim prihodima ne mogu u cijelosti pokriti troškove smještaja u dom po otpustu iz bolnice, Grad Pula-Pola sufinancirati će troškove smještaja do punog iznosa cijene smještaja u dom u trajanju od najdulje do 6 mjeseci.

**III. SREDSTVA POTREBNA ZA PROVEDBU AKTA**

Za realizaciju Odluke osigurana su sredstva u Proračunu Grada Pula-Pola za 2024. godinu.

 **P.O. PROČELNICA**

 **Ivana Sokolov, univ.spec.iur**